14. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 10944 της 5/19 Δεκ. 1978  (ΦΕΚ Β΄ 1107) Περί τύπου και περιεχομένου της δηλώσεως φορολογίας εισοδήματος φυσικών προσώπων, ως και των δικαιολογητικών εγγράφων που υποβάλλονται με αυτή. Έχοντας υπόψη τις διατάξεις της παρ. 4 του άρθρ. 12 του Ν.Δ. 3323/1955, όπως τούτο τροποποιήθηκε και συμπληρώθηκε μεταγενέστερα, αποφασίζουμε: Ορίζουμε, για το οικονομικό έτος 1979, η δήλωση φορολογίας εισοδήματος, η οποία - κατ’ εφαρμογή των διατάξεων του άρθρ. 11 του Ν.Δ. 3323/1955 υποβάλλεται από τα φυσικά πρόσωπα, έχει τον ακόλουθο τύπο και περιεχόμενο: 27.Β.η.9-14 Περιεχόμενο Δηλώσης Φόρου Εισοδήματος 1.Η δήλωση διακρίνεται σε δύο τύπους, με τα στοιχεία Α και Β. α.Η δήλωση τύπου Α θα χρησιμοποιηθεί από τους φορολογουμένους που έχουν πραγματοποιήσει, στο έτος 1978, εισοδήματα από οικοδομές και από μισθωτές υπηρεσίες ή από μία μόνο από τις πηγές αυτές. β.Η δήλωση τύπου Β θα χρησιμοποιηθεί από τους φορολογουμένους που έχουν πραγματοποιήσει, στο ίδιο έτος, όλα ή ορισμένα μόνο από τα εισοδήματα: από εκμίσθωση γαιών, από κινητές αξίες, από εμπορικές επιχειρήσεις, από γεωργικές επιχειρήσεις και από την άσκηση ελευθέριου επαγγέλματος. Επίσης, την ίδια δήλωση θα χρησιμοποιήσουν και οι φορολογούμενοι οι οποίοι πραγματοποίησαν, εκτός από τα ανωτέρω εισοδήματα, και εισοδήματα που περιλαμβάνονται στη δήλωση τύπου Α. 2.Το περιεχόμενο των δύο τύπων της δηλώσεως (Α και Β) έχει όπως φαίνεται αντίστοιχα στα σχετικά υποδείγματα (Α και Β) που επισυνάπτονται ως παραρτήματα της παρούσης. 3.Κάθε μία από τις παραπάνω δηλώσεις θα συνοδεύεται, κατά περίπτωση, από τα εξής συμπληρωματικά έντυπα: α.Αναλυτικές καταστάσεις μισθωμάτων οικοδομών (Φ-01.002). β.Βεβαιώσεις για τις αποδοχές, συντάξεις κλπ. που καταβλήθηκαν (Φ-01.042). γ.Βεβαιώσεις για τα εισοδήματα από κινητές αξίες, από μερίσματα συνεταιρισμών κλπ. δ.Έντυπα συμπληρωματικών στοιχείων που αφορούν το εισόδημα που αποκτήθηκε από την άσκηση επιχειρήσεως ή επαγγέλματος (Φ-01.003). Όσοι φορολογούμενοι έχουν τηρήσει βιβλία Δ΄ Κατηγορίας του Κ.Φ.Σ., θα υποβάλλουν και αντίγραφο ισολογισμού με ανάλυση του λογαριασμού «αποτελέσματα χρήσεως». Όσοι έχουν τηρήσει βιβλία Γ΄ κατηγορίας του Κ.Φ.Σ., θα υποβάλλουν και αντίγραφο της οικείας λογιστικής καταστάσεως. ε.Αναλυτικές καταστάσεις αμοιβών - Δαπανών, που αφορούν το εισόδημα το οποίο αποκτήθηκε από την άσκηση του ελευθέριου επαγγέλματος ιατρού ή δικηγόρου (Φ-01.004, Φ-01.005). ς.Στοιχεία (αποδείξεις, βεβαιώσεις κλπ.) για τις δαπάνες κλπ. που ο φορολογούμενος επικαλείται για έκπτωση (καταβολή ασφαλιστικών εισφορών που επιβάλλονται από το νόμο, καταβολή διατροφής στη σύζυγο ή το σύζυγο λόγω διαζυγίου, καταβολή εξόδων ιατρικής και νοσοκομειακής περιθάλψεως του υποχρέου και των λοιπών προσώπων που συνοικούν και τον βαρύνουν, καταβολή ποσών για δωρεές στο Δημόσιο, καταβολή δαπάνης για την αγορά και την εγκατάσταση ηλιακού θερμοσίφωνα κτλ.). ζ.Αντίγραφο της αποφάσεως της Υγειονομικής Επιτροπής με την οποία πιστοποιείται η ύπαρξη αναπηρίας 67% και πάνω, για το φορολογούμενο ή τα μέλη που συνοικούν και τον βαρύνουν. (Αντί για τη σελ. 198,01(θ) Σελ. 198,01(ι) Τεύχος 758-Σελ. 115 η.Τα στοιχεία που πιστοποιούν το δικαίωμα για την έκπτωση τριπλασίου αφορολογήτου ποσού (αναπήρων πολέμου, τυφλών κλπ.). θ.Στοιχεία που αποδεικνύουν ότι τα πρόσωπα που ο φορολογούμενος επικαλείται ότι τον βαρύνουν - συνοικούν με αυτόν και ότι τα εισοδήματα καθενός από αυτά δεν υπερβαίνουν το ποσό των 25.000 δραχμών το χρόνο, ανεξάρτητα από το αν τα εισοδήματα αυτά απαλλάσσονται του φόρου ή φορολογούνται με τις διατάξεις του Ν.Δ. 3323/1955 ή με ειδικό τρόπο. Η απόφαση αυτή να δημοσιευθεί στην Εφημερίδα της Κυβερνήσεως. (Ακολουθούν υποδείγματα). 